open-index/open-wikipedia-markdown huggingface dataset:
REPowerEU

**REPowerEU** er en plan foreslått av Europakommisjonen, for å avslutte medlemslandenes avhengighet av russisk olje og gass før 2030, som svar på Russlands invasjon av Ukraina i 2022. Planen går ut på

* energibesparelser
* produksjon av ren energi
* diversifisering av landenes energiforsyning

Landene ble 26. juli 2022 enige om å kutte gassbruken med 15 % fra 1. august. Vedtaket gjelder frem til 31. mars 2023.

## Referanser
Kevojoki

**Kevojoki** (nordsamisk: *Geavvu*, enaresamisk: *Kiävu*) er ei elv i Utsjok kommune i Lappland i Finland. Den er den største sideelva til Utsjoki i Tanavassdraget, og er 46,4 kilometer lang.

Elva har utspring fra de små innsjøene Geavvogeašláddot, 23 kilometer øst-nordøst for Karigasniemi. Fra utspringet renner Kevojoki mot nordøst, og storparten av løpet går gjennom en 40 kilometer lang canyon, som er 100 til 150 meter dyp og bredden varierer fra bare 50 til et par hundre meter. Elva munner ut i innsjøen Kevojärvi, som er en del av Utsjokis hovedvannstreng.

Med unntak av de nederste 5 kilometerne ligger hele elveløpet innenfor Kevo naturreservat.

## Referanser
Frederikshavn Kunstmuseum & Exlibrissamling

**Frederikshavn Kunstmuseum & Exlibrissamling** ble opprettet i 1978, og ligger i dag (2022) i Frederikshavn Rådhuscenter i Nordjylland i Danmark.

Museets exlibrissamling er Nordens eneste for exlibriskunst, en av få i Europa, og samtidig hjemsted for Den Danske Exlibrisfond.

Samlingen omfatter cirka 500.000 grafiske arbeider og anses for en av verdenens største på området.

## Museets innhold og utstillinger
* Exlibrissamling og grafiske arbeider.
* Samling av lokal kunst med hovedvekt på landskapsmaleren Karl Bovin og Elisabeth Schou.
* Spesialbibliotek som omfatter håndbøker, tidsskrifter og kataloger m.v. om exlibris.
* Utstillinger, basert på et bestemt tema, en bestemt kunstner/ land eller bestemte tekniske uttrykkmåter.
* Utgir spesielle publikasjoner, bl.a. i samarbeide med utenlandske museer.

## Referanser


## Eksterne lenker
* Søkning i exlibrissamlingen
* Frederikshavn Kunstmuseums hjemmeside  20. november 2005 hos Wayback Machine
Stange skole (Stange)

**Stange skole ** er en barneskole som ligger på Stangebyen i Stange kommune. Skolen ligger ved Stange stasjon. Skolens elevtall er i underkant av 390. Stange svømmehall ligger også på skoletomta.

## Referanser
Suksessterte

En **suksessterte** eller **suksesskake** (også noen ganger kalt for **kake med gul krem** eller **Vadsø-kake**) er en skandinavisk kake med mandelbunn. Kaken har som regel to lag: en mandelbunn og et eggebasert kremlag. Dekor på det øverste laget kan komme i form av blant annet spiselige blomster, mandelflarn, nøtter og sjokoladepulver eller -striper, men det er også vanlig å presentere kaken uten dekor på topplaget.

Suksessterte har også inspirert små konfektbiter som kalles for «gule bomber», som bruker samme gul krem i en makron-lignende utforming. 

I en NRK-kåring over Norges favoritt­kaker i 2024 kom suksessterten på andreplass, like bak Kvæfjordkaken.

## Opphav
Opphavet til kaken er noe uklart, hvor noen kilder viser til norsk opprinnelse, mens andre mot svensk. 

Mona Bristøl ved det ''VG''-eide nettstedet *Godt.no* nevner at kaken har en tilknytning til Finnmark, hvor noen kaller den «Vadsø-kake» (til tider kreditert til bakeriet Hildonen). I samme artikkel er det pekt til at kaken er blitt laget i Sør-Varanger før 1930. Henry Notaker nevner sine funn i samme artikkel på *Godt.no*: Ifølge Notaker er suksessterte først sett i 1962-utgivelsen «Den lille bakeboken», som er en norsk oversettelse av svenske «Den lilla bakboken», og hevder at kaken antageligvis kommer fra Sverige, da med lokalt navn «Oskar den andres terte» eller «Kung Oscars tårta». Begge kakene har store likheter, der Oskar den andres terte gjerne benytter mandelkrokan eller -nougat i tillegg, og til tider bringebær.

## Referanser
Jonas Vågen

**Jonas Eide Vågen** (født 2000) er en norsk fotballspiller som spiller for .

## Referanser


## Eksterne lenker
*
Stange svømmehall

** Stange svømmehall** er en kommunal svømmehall i Stangebyen, På dagtid benyttes svømmehallen av skolene i Stange, mens det er Stange svømming som har ansvaret for driften på kveldstid. 
## Eksterne lenker
*
Stange skole (Østre Toten)

**Stange skole ** er en barneskole som ligger i Skreia på Østre Toten. I 2010-åra har skolen om lag 190 elever fordelt på 1.- 7. trinn. 

Stange skole ble oppført i 1893. Det ble nødvendig med en ny Stange skole. Den ble bygget nordvest for den gamle skolen, og ble tatt i bruk høsten 1975, på den tomta der skolen ligger i dag.

I februar 2007 ble ombygging og nybygging av Stange skole satt i gang. Smitborg skole og Stange skole ble slått sammen i nye og ombygde skolelokaler på Stange skole.
Fotballfamilien Flo

**Fotballfamilien Flo** har sitt opphav fra bydga Flo i Stryn, der alle har spilt, eller spiller fotball på et høyt nivå. 

Flo-familien fikk oppmerksomhet siden så mange fra samme familie presterte samtidig på et høyt nivå. Jostein og Tore André og Håvard fikk 53, 76 og 26 kamper for landslaget. De samme tre spilte i Norges VM-sluttspillkamp i Marseille, Frankrike i 1998 mot Brasil men ikke alle var på banen samtidig, Håvard hadde byttet ut 11 minutter før Jostein kom inn, Tore André spilte hele kampen og scoret. I kamp mot Marokko i 2003 var alle tre i troppen samtidig.

Etter dette har også Håvards nevø, Per Egil Flo spilt for landslaget, og media følger med neste generasjon med fotballspillere i Flo-familien.

## Slektstre

* Rasmus Flo
** Andreas Flo, g.m. Torlaug Flo
*** Kjell Rune Flo (f. 1961)
**** Ulrik Flo (f. 1988)
*** Jostein Flo (f. 1964), tidl. samboer med Trine Grung (f. 1971), journalist (to barn)
*** Jarle Flo  (f. 1970)
**** Mathias Flo (f. 1996)
*** Tore André Flo (f. 1973)
** Annlaug Flo g. m Per Flo
*** Kjetil Flo (F. 1967)
**** Per Egil Flo (f. 1989)
*** Håvard Flo (f. 1970)
**** Fredrik Flo (f. 1996)

## Referanser
Mark Edward Brennan

**Mark Edward Brennan** (født 6. februar 1947 i Boston i USA) er en amerikansk katolsk prelat og biskop av Wheeling-Charleston.
## Liv og virke
### Prest
Mark Edward Brennan tok bachelorgrad fra Brown University og begynte ved *Albany Seminary* i 1969. Fra 1970 studerte han ved det pavelige gregorianske universitet i Roma og ble ordinert til prest av kardinal William Wakefield Baum for erkebispedømmet Washington 15. mai 1976.

I tillegg til forskjellige oppgaver innen pastoral omsorg og blant annet språkstudier i Den dominikanske republikk og i Colombia i 1985 og 1986, fikk han oppgaven som kallsdirekrør for prestekall i erkebispedømmet Washington i ti år fra 1988. Han var medlem av Presterådet og Konsultorkollegiet i erkebispedømmet. 

Fra 2003 frem til han ble utnevnt til biskop var han sogneprest i Gaithersburg.
### Hjelpebiskop i Baltimore
Pave Frans utnevnte ham til hjelpebiskop i Baltimore og titulærbiskop av *Rusibisir* den 5. desember 2016. Erkebiskopen av Baltimore, William Edward Lori, bispeviet ham og Adam John Parker, som ble utnevnt på samme tid, den 19. januar året etter. Medkonsekratorer var tidligere erkebiskop av Baltimore og kuriekardinal Edwin Frederick O'Brien, og erkebiskop av Washington kardinal Donald Wuerl.
### Biskop av Wheeling-Charleston
Den 23. juli 2019 ble Brennan utnevnt til biskop av Wheeling-Charleston.  Innsettelsen i embedet fant sted 22. august samme år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal John Francis Dearden (1907–1988) *1948
* Kardinal James Aloysius Hickey (1920–2004) *1967
* Erkebiskop William Edward Lori (1951–) *1995
* Biskop *Mark Edward Brennan* (1947– ) *2017

## Referanser
Georgia Hulls

**Georgia Hulls** (født 27. august 1999) er en newzealandsk friidrettsutøver som konkurrerer i sprintløp. Hun har gull på 200 meter og 4 x 100 meter stafett fra Oseaniamesterskapet i friidrett 2022.

## Idrettskarriere
Hulls fikk bronse på 200 meter under det newzealandske U18-mesterskapet i friidrett 2013, og hun fikk sølv på samme distanse under det newzealandske U18-mesterskapet i friidrett 2014. Under Junioroseaniamesterskapet i friidrett 2014 vant hun 100 meter og 200 meter. I 2015 ble hun newzealandsk U18-mester på 100 meter og 200 meter, og hun vant også 100 meter og 200 meter under det australske U17-mesterskapet i 2015. Hun deltok i Ungdoms-VM i friidrett 2015, men ble slått ut i semifinalen på 100 meter og 200 meter.

Under det newzealandske U20-mesterskapet i 2016 fikk hun bronse på 200 meter, og hun ble nummer fire på 100 meter. Hun vant 100 meter og 200 meter under det australske U18-mesterskapet i friidrett. I august 2016 deltok hun i U20-VM i friidrett 2016, og ble der slått ut i semifinalen på 200 meter. I 2017 vant hun 400 meter under det newzealandske U20-mesterskapet i friidrett, og hun fikk sølv på 100 meter og 200 meter. Under det australske U20-mesterskapet i 2017 fikk hun sølv på 200 meter og bronse på 100 meter. Hun deltok i Junioroseaniamesterskapet i friidrett 2017, og vant der 100 meter, 200 meter og 400 meter. Under det newzealandske U20-mesterskapet i 2018 ble hun nummer åtte på 100 meter.

I 2019 vant hun 400 meter under det newzealandske mesterskapet i friidrett, og vant med det sin første nasjonale seniortittel. På 200 meter kom hun på andreplass. Hun deltok i Oseaniamesterskapet i friidrett 2019, og kom der på tredjeplass på 100 meter og fjerdeplass på 400 meter, og New Zealand kom på andreplass på 4 x 100 meter stafett. Hun fikk bronse på 4 x 100 meter stafett under Sommeruniversiaden 2019, og individuelt ble hun slått ut i forsøksheatet på 100 meter. I 2020 fikk hun bronse på 100 meter og 200 meter under det newzealandske mesterskapet i friidrett, og i 2021 vant hun 200 meter og fikk sølv på 100 meter under det newzealandske mesterskapet i friidrett. Hun vant på nytt 200 meter under det newzealandske mesterskapet i friidrett 2022, og hun fikk to gullmedaljer under Oseaniamesterskapet i friidrett 2022; på 200 meter individuelt og på 4 x 400 meter stafett. 

Hun deltok på 200 meter under VM i friidrett 2022. Der fikk hun 35. beste tid av de 44 som løp forsøksheatene, og gikk ikke videre til semifinalen. Hun løp der på 23,46 sekunder.

## Referanser


## Eksterne lenker
*
Freya (hvalross)

**Freya** (ca. 2016–2022) var en hvalross som i 2019–2022 ble observert i flere land rundt Nordsjøen, og som fikk stor oppmerksomhet i media. Den 14. august 2022 ble hun avlivet av Fiskeridirektoratet i Frognerkilen i Oslo. I 2023 ble en skulptur av Freya satt opp i Frognerkilen.

## Ferd og navngiving
Hvalross lever vanligvis ved iskanten og blant drivisen i Arktis. Freya var gjenkjennelig som individ ettersom hun hadde en hvit flekk ved nesen og et arr på venstre luffe.

Denne hvalrossen ble første gang registrert i databasen *[[Artsobservasjoner]]* den 25. desember 2019 på Sørrollnes i Troms. I februar og mars 2021 ble hvalrossen – som senere ble omtalt som «Freya» – observert i Nørre Vorupør på vestkysten av Jylland. Det var da over ti år siden forrige hvalrossobservasjon på danskekysten.

Navnet «Freya» fikk hvalrossen etter en navnekonkurranse i kringkastingsselskapet *Omrop Fryslân* i Friesland i Nederland høsten 2021. I Nederland ble hvalrossen først observert den 20. september 2021 på øya Schiermonnikoog (vestfrisisk: Skiermûntseach), som er den østligste bebodde frisiske øya i Nederland. Da var det 23 år siden det sist var observert en hvalross i Nederland.

I januar, februar og mars 2022 ble Freya, der kalt *Freja*, observert i Hvide Sande, Thorsminde og Hirtshals i Danmark. Freya ble også observert i Tyskland, Skottland, Shetland og Sverige.

## Avlivning i Norge i 2022
I juni 2022 oppholdt dyret seg i Kragerø der hun brukte småbåter som hvileplass. Det samme skjedde seinere på sommeren i Frognerkilen i Oslo. Freya oppholdt seg også ved Kadettangen ved Sandvika i Bærum. Den 14. august 2022 ble Freya avlivet av Fiskeridirektoratet i Frognerkilen. Begrunnelsen var at menneskers liv og helse kunne komme i fare.

Dyrevernorganisasjonen NOAH stilte spørsmål ved lovligheten av skytingen av Freya. Veterinær Siri Martinsen i NOAH uttalte at «Norge er bundet av Bernkonvensjonen og kan ikke ta livet av truede dyr uten hjemmel», og mente at Fiskeridirektoratets argumentasjon ikke var holdbar, og at lovene det ble vist til ikke var relevante. NOAH mente derfor at direktoratet ikke hadde noen hjemmel til å avlive Freya. Saken ble slått stort opp i *[[The New York Times|New York Times]]*. NOAH trakk også linjer mellom håndteringen av hvalrossen og norske myndigheters forhold til naturen og ville dyr generelt.

## Minnesmerke
Den 29. april 2023 ble en skulptur av Freya utformet av Astri Tonoian avduket på moloen i Kongen marina i Frognerkilen.

## Referanser




## Eksterne lenker
* Artikler om Freya hos NRK
* Kart over Freyas rute ved Rune Aae
Romsdals Amtstidende

**Romsdals Amtstidende**, som ble omtalt som *Amta*, var en avis som utkom i Kristiansund fra 1837 til midt på 1900-tallet. Avisen var i 1920 organ for høire og frisindede venstre. 

## Historie
Romsdals Amtstidene var den første avisen som utkom i det som i dag er Møre og Romsdal fylke. Adresseavisen i Trondheim hadde på denne tid privilegium for avisutgivelse for Romsdals Amt og Selmer måtte betale avgift til denne avisen. Fra 1843 fikk Amta konkurranse fra fylkets andre avis Romsdals Budstikke i Molde. 

Det var boktrykker Johan Fredrik Selmer fra Halden som i 1837 opprettet et lite trykkeri i Kristiansund og utga avisen Romsdals Amtstidende. Første nummer kom ut 1.juli 1837. Avisen besto av fire små kvartsider og utkom hver lørdag. 

Selmer var avisens redaktør, setter og trykker. Trykksverte ble laget av sot som ble samlet i byen. En gutt tok seg av distribusjonen lokalt. 

Selmer døde i 1860 og da overtok enken avisarbeidet. Hun overlot i 1872 avisen til sønnen Hans Selmer. 

## Referanser
Adam John Parker

**Adam John Parker** (født 13. januar 1972 i Cleveland i Ohio i USA) er en amerikansk katolsk prelat og hjelpebiskop av Baltimore.
## Liv og virke
### Bakgrunn
Han var sønn av George og Maureen Parker, og vokste opp i Severna Park, og gikk til Severna Park High School. Parker studerte ved Virginia Tech og University of Maryland, College Park, og tok der en bachelorgrad i kommunikasjon.

I 1994 begynte han på seminaret i Baltimore og i 1995 flyttet han til Pontifical North American College i Roma. 

### Prest
Den 27. mai 2000 ble han ordinert til prest for erkebispedømmet i Baltimore av kardinal William H. Keeler. Året etter oppnådde han en grad i sakramentalteologi fra Det pavelige gregorianske universitet.

Parker var så kapellan i *St. Peter Parish* i Westernport og i *St. Michael Parish* i Frostburg, begge i Maryland, fra 2001 til 2005. 

Deretter ble han personlig sekretær for erkebiskop Edwin Frederick O'Brien, og leder av bispedømmets kurie i 2007. Han fulgte kardinal Brien til Roma da han ble utnevnt til stormester av Gravridderne i 2012, og fortsatte som hans assistent og privatsekretær.

I 2014 ble han  generalvikar og moderator for bispedømmekurien i erkebispedømmet Baltimore. Han var også medlem av representantskapet for erkebispedømmets Caritas.

### Hjelpebiskop i Baltimore
Pave Frans utnevnte ham til hjelpebiskop i Baltimore og titulærbiskop av *Tasaccora* den 5. desember 2016. Erkebiskopen av Baltimore, William Edward Lori bispeviet ham og den samtidig utnevnte Mark Edward Brennan den 19. januar året etter. Medkonsekratorer var erkebiskop-emeritus av Baltimore og kuriekardinal Edwin Frederick O'Brien, og erkebiskop av Washington, kardinal Donald Wuerl.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal John Francis Dearden (1907–1988) *1948
* Kardinal James Aloysius Hickey (1920–2004) *1967
* Erkebiskop William Edward Lori (1951–) *1995
* Biskop *Adam John Parker* (1972- ) *2017

## Referanser
Trude Lieske

**Trude Lieske**, født *Gertrud Erna Klara Lieske* 15. januar 1899 i Berlin, død 16. desember 1993 i Bad Ischl, Østerrike, var en tysk sangerinne og skuespillerinne.

## Filmografi
* 1928 – *Casanova*
* 1929 – *Liebfraumilch*
* 1929 – *Asfalt*
* 1930 – *Komm' zu mir zum Rendezvous*
* 1930 – *Den syngende kavaler*
* 1930 – *[[Festtaleren]]*
* 1932 – *[[Jeg om dagen, du om natten]]*

## Referanser


## Eksterne lenker
* 
*
The Tenth Case

***The Tenth Case*** er en amerikansk stumfilm fra 1917, regissert av George Kelson.

## Handling
Peyton-familien består av Claudia, et enebarn, og hennes far, John. Claudia møter også Sanford King, en ung advokat og juridisk rådgiver for Payton-familien. Jerome Landis, en velstående enkemann, forsøker å fri til Claudia - men hun nekter først å gå med på giftermålet. Men Payton taper snart stort på aksjemarkedet - og informerer Claudia om at hvis økonomisk bistand ikke tar seg opp snart, vil de være fattige.

I forsøk på å redde faren sin fra økonomisk ruin sin aksepterer Claudia den velstående Landis, og de to blir snart gift. Men på en lunsj kort tid senere møtes Laura og Harry Landis, nevø av Jerome Landis. Claudia føder senere en sønn. Men Harry forsøker å true Claudia, og kreve penger fra henne. Men etter at hun forteller Harry at hun ikke har mer penger å gi ham, får Harry ektemannen hennes til å mistenke at Claudia har vært utro mot ham. De flytter derfor fra hverandre, og en skilsmisse-sak blir snart satt i gang.

## Skuespillere
* June Elvidge som Claudia Payton
* John Bowers som Sanford King
* George MacQuarrie som Jerome Landis
* Gladden James som Harry Landis
* Eric Mayne som Schuyler Payton
* Eloise Clement som Laura Brandon
* Charles Dungan som dommer Wallace

## Referanser


## Eksterne lenker
*
The Terror (film, 1917)

***The Terror*** er en amerikansk stumfilm fra 1917 regissert av Raymond Wells.

## Skuespillere
* Jack Mulhall som Chuck Connelly
* Grace MacLaren som Maggie Connelly
* Virginia Lee som Annie Mangan
* Malcolm Blevins som Jim Canford
* Hugh Hoffman som Jerome Travers

## Referanser


## Eksterne lenker
*
Carl Frederick Mengeling

**Carl Frederick Mengeling** (1930–2025) var en katolsk biskop av Lansing i Michigan fra 1996 til 2008.

## Liv og virke
### Bakgrunn
Carl F. Mengeling var sønn av Carl H. og Augusta Huke Mengeling. Familien var luthersk, men ved konversjon ble Carl katolikk da han var ni år gammel. Han gikk på *St. Mary Elementary School* i Griffith, og deretter på *Griffith High School* til 1948.  Mengeling begynte så ved St. Meinrad College and Seminary i Saint Meinrad i Indiana.

### Prest

Biskopen av Gary i Indiana, Andrew Gregory Grutka, bispeviet ham den 9. juli 1950.
### Biskop av Lansing
Pave Johannes Paul II utnevnte ham den 7. november 1995 til biskop av Lansing. Erkebiskopen av Detroit, kardinal Adam Joseph Maida, bispeviet ham den 25. januar året etter; medkonsekrerende var Kenneth Joseph Povish, emeritert biskop av Lansing, og Dale Joseph Melczek, koadjutorbiskop av Gary.

Den 27. februar 2008 innvilget pave Benedikt XVI hans aldersbetingede avskjedsøknad.

Biskop Mengeling døde den 1. juli 2025 i Lansing.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal Pio Laghi (1922–2009) *1969
* Kardinal Adam Joseph Maida (1922–2009) *1984
* Biskop *Carl Frederick Mengeling* (1930–2025) *1996

## Referanser
Jutta Graae

**Jutta Regitse Pilegaard Graae** (1906–1997) var en danske motstandskvinne som opererte under navnet *Storfyrstinden* under besettelsen i Danmark.

Jutta Graae ble født i Hillerød på Sjælland i en velhavende fabrikantfamilie og ferdedes derfor i samfunnets øverste lag. Hennes foreldre var direktør Julius Constantin Pilegaard Graae (1876-1914) og Sigrid Christiane Sibbern Køhler (1878-1966). Bakgrunnen og hennes sosiale kompetanser, brukte hun til å bringe de riktige folk sammen, hvilket var avgjørende i frihetskampens vorden. I september 1943 var Graae så infiltrert i illegalt motstandsarbeid at hun sammen med offiserer fra den danske etterretningstjeneste, måtte reise til Stockholm. Året etter fortsatte arbeidet fra London.
 
For sin innsats ble Graae i 1947 opptatt som medlem i Order of the British Empire, og mottok kong Christian Xs Erindringsmedalje for Deltagelse i Krigen 1940-45 samt Ebbe Munck-Prisen i 1991.

I 1960 giftet hun seg med den danske godseier og tidligere motstandsmann Flemming Juncker.

## Referanser
Somdalskollen

**Somdalskollen** (615 moh.) er en kolle med to topper og ligger i Ådal, i Ringerike kommune i Buskerud. Den mindre toppen kalles Fjellbråtakollen (550 moh.) og ligger litt sør for Somdalskollen. Somdalskollen ligger nordøst for Bergsund, nord-nordvest for Somdalen, og sørvest for Samsjøen, samt øst for europavei 16 gjennom Ådal mot Fagernes og Valdres.

Somdalskollen er oppkalt etter elva Somma, som dannes ved utløpet av Samsjøen og drenerer sørover gjennom Somdalen til den renner sammen med Ådalselva ved småbruket Odda.

På Fjellbråtakollen ligger restene etter en gammel bygdeborg fra folkevandringstiden i Norge, et lokalt forsvarsverk fra jernalderen. Den har trolig tjent til forsvar for folkene ved Bergsund og Somdalen.

## Se også
* Fjellbråtakollen
* Sommamoen
4Gamer.net

**4Gamer.net** er et japansk nettsted som tar for seg videospill. Det er drevet av Aetas Inc. og ble grunnlagt 18. august 2000.

## Referanser


## Eksterne lenker

*
Le Castellet Formel 2 2022

**Le Castellet FIA Formel 2-runden 2022** var et motorracerarrangement som ble holdt 23. og 24. juli 2022 på Circuit Paul Ricard, Le Castellet, Frankrike. Det var den niende runden av Formel 2-mesterskapet i 2022, og ble holdt som en støtteserie for Frankrikes Grand Prix 2022.

## Klassifisering
### Kvalifisering

**Noter:**
* - Roy Nissany kvalifisert seg som nummer 20, men vil starte Sprint Race bakerst på griden på grunn av både å komme tilbake til banen på en farlig måte og for å hindre Olli Caldwell på trening.

### Sprint løp

**Noter:**

* - Inkludert ett poeng for raskeste runde.
* - Théo Pourchaire og Jüri Vips kom henholdsvis på tredje og sjette, men fikk senere fem sekunders tidsstraff for begge å tvinge Marcus Armstrong av banen.
* - Marcus Armstrong ble opprinnelig nummer ni, men ble senere gitt fem sekunders tidsstraff for å ha forårsaket en kollisjon med Jehan Daruvala.

### Feature løp

**Noter:**
* - Inkludert ett poeng for raskeste runde.
* - Enzo Fittipaldi mottok en fem plasser grid straff for å ha forårsaket en kollisjon med Roberto Merhi i Sprint Race, og degraderte ham til 19 startposisjon for Feature Race.
* - Richard Verschoor trakk seg fra løpet, men ble klassifisert ettersom han fullførte over 90% av løpsdistansen.
* - Inkludert to poeng for pole position.

## Mesterskapsplassering etter løpet

;Førermesterskap

;Konstruktørmesterskap

* **Note**: Bare de fem beste plasseringene er inkludert for begge settene.

## Se også
*Frankrikes Grand Prix 2022
## Referanser
Breitjern

**Breitjern** er ei lita stille i Somma og dannes cirka halvannen kilometer nedstrøms utløpet fra Samsjøen. Tjernet inngår i reguleringen av Sommavassdraget og har dam i sørenden. Damanlegget blir kalt «Pruppen».

I tidligere er var det brøtning i Sommavassdraget hver vår, og Breitjern var ei utfordring for fløterne. En av de som betjente tjernet under den årlige brøtninga var *Martinius Johansen* (1857–1947), som hadde flyttet til Øvre Finneplassen (på den tiden eid av skogeier og overrettssakfører Thorvald Lie på Jevnaker) nord i Samsjøen i 1901. Martinius gikk til daglig under navnet *Martinius i Finneplassen*. Plassen der han bodde ligger nå i Jevnaker kommune, men fram til 1962 tilhørte områdene på vestsiden av Randsfjorden Gran herredskommune. Bygningsmassen på Øvre Finneplassen er slettet, men det skal stå en gammel finneovn i nærheten av veikrysset mellom de to finneplassene. Lie eide også Nedre Finneplassen, men denne bruket både lå og ligger i Ådal og inngår nå således i Ringerike kommune.
Embet Ilen

**Embet Ilen** (ca 1801–1851) var en kvinne fra Marab Mallash-regionen, i grenseområdet mellom Eritrea og Etiopia, som huskes som politisk leder.

Hun ble giftet bort til Ayte Seolomon, som regjerte over regionen. Hun gikk inn i politikken for å hevne sin manns militære nederlag, og ledet selv mennene i kamp. Etter å ha inngått en allianse med herskeren i Tigray, fikk hun tittelen guvernøren av Asmara-regionen. Hun var aktiv som leder og hærfører gjennom 1830-åra. I 1840 overlot hun styret til sønnen Woldemichael Solomon, og trakk seg tilbake som nonne i St Marie de Hazzega-klosteret. Hun blir siden oppsøkt her av sine fiender, og flyktet. Til sist blir hun torturert til døde.
## Se også
* UNESCOs liste over kvinner i afrikansk historie

## Referanser
KS-medalje

**KS-medalje** er en norsk sivil utmerkelse som deles ut av KS – kommunesektorens organisasjon. Medaljen tildeles kommunalt folkevalgte og kommuneansatte som «har utført en fortjenstfull samfunnsgavnlig virksomhet av særlig betydning for sin kommune eller fylkeskommune.» Medaljen er et malteserkors i hvit emalje med KS' våpenskjold i midten, med blått og hvitt bånd. Medaljen omtales også som **KS' hederstegn**, **KS' hedersbevis**, **Kommunenes Sentralforbunds hederstegn** og lignende navn.

Medaljen har blitt utdelt siden 1957.

Det er den enkelte kommune, fylkeskommune eller kommunale foretak som søker om medalje på vegne av sine folkevalgte og ansatte. Den enkelte kommune dekker også utgiftene til medalje. For folkevalgte kreves vanligvis at vedkommende har hatt tillitsverv i minst 24 år. For tilsatte kreves vanligvis at vedkommende har vært tilsatt i minst 25 år. For begge grupper kan inntil tolv års tjenestetid i kommunalt, fylkeskommunalt eller interkommunalt eide virksomheter eller i organisasjoner for kommuner telle med. For folkevalgte regnes tjenestegjøring i verv som medlem av Hovedstyret i KS med. Åtte års tjenestegjøring som medlem av Hovedstyret er selvstendig grunnlag
for tildeling av medaljen. 
## Hedersmerke
KS tildeler også *KS' hedersmerke* til kommuneansatte med 25 års arbeidstid. 
## Referanser
Halvor Sørensen Borse

**Halvor Sørensen Borse** (ca. 1640–1701) var jernverkseier, assessor ved Overbergamtet og rådmann i Skien.

Han fødtes i Hjartdal som sønn av sokneprest Søren Hansen Borse, som tidligere hadde vært rektor ved latinskolen i Skien. Halvor Borse var i sin tid en av de største godseierne i distriktet med omkring 17 gårder i Norge, deriblandt Borgestad. Fra 1672 var han forvalter av Ulefos Jernværk til han i 1676 kjøpte det av Karen Stranger. I 1692 grunnla han Bolvig Jernværk i Solum. 

Borse bodde noen år på Holla ved Ulefoss før han flyttet til gården Fjære i Solum. I 1698 ble han utnevnt til kommerseråd. 

Høsten 1701 hadde han besøkt Holdenverkets lasteplass og jernmagasin ved Gråten i Skien. På vei hjem til Fjære i slede, ble han på Gjeteryggen (Geiteryggen) ramt av et skudd i nakken. Jernverkseieren døde, og drapet ble aldri oppklart. Gjerningsstedet ble siden markert med en stendynge og Borse ble gravlagt på familiegravstedet som han selv hadde latt oppføre på Solum kirkegård.

## Familie
Halvor Borse var gift to ganger: 
# Inger Giertsdatter Niemand (ca. 1645–1673)
# I 1675 med Margrethe Jochumsdatter Lobes (1641–1714), datter av slottsprest på Akershus Jochum Lobes og Sissel Rasmusdatter. De fikk blandt andre datteren Inger (1677–1714] som ble gift med Herman Leopoldus (senere Løvenskiold, samt sønnen Joachim som arvet faren.

## Referanser
Liste over Lord-høykommissærer i De joniske øyers forente stater

**Lord-høykommissæren i De joniske øyers forente stater** ( var den den britiske regjeringens lokale representant 1816–1864 og etterfulgte det tidligere embetet som sivilkommissær . På den tiden var De joniske øyers forente stater et britisk protektorat, som ble opprettet gjennom Paristraktaten i 1815.

Lord-høykommissærene var basert på Korfu, den nordligste av De syv joniske øyer, som ligger utenfor vestkysten til Hellas’ fastland.

## Embetsinnehavere

## Fotnoter

## Kilder
*
Bouchraya Hammoudi Bayoun

**Bouchraya Hammoudi Bayoun**, født 1954, er en diplomat og politiker fra Den saharawiske arabiske demokratiske republikk som fra 13. januar 2020 har vært den omstridte republikkens statsminister. Den saharawiske arabiske demokratiske republikk (SADR) kontrollerer og utgjør den østlige delen av Vest-Sahara. SADR ble proklamert som egen stat i 1976, umiddelbart etter at Spania trakk seg ut av området som til da var kjent som Spansk Sahara. Kontrollen over området har siden vært omstridt mellom Marokko og SADR. SADR er anerkjent av 41 FN-land og er medlem av Den afrikanske union, men ikke medlem i FN. 

Bayoun har også vært statsminister i to perioder tidligere; fra 1993 til 1995, og fra 1999 til 2003. Han har også vært SADRs ambassadør til Algerie som er et av landets viktigste politiske støttespillere. 

## Biografi
Bayoun er født i byen Dakhla i Vest-Sahara (det daværende protektoratet Spansk Sahara) i 1954. Han har studert økonomi ved Universitetet i Havanna på Cuba. Han startet sin politiske karriere som handels- og utviklingsminister i 1985 da Mohamed Lamine Ould Ahmed ble statsminister i den omtvistede republikken som styres av frigjøringsbevegelsen Polisario. 19. september 1993 overtok han som statsminister etter Mahfoud Ali Beiba og satt til 8. september 1995 da Ali Beiba kom tilbake som statsminister. Bayoun ble da utviklings- og handelsminister fram til 10. februar 1999 da han igjen overtok som statsminister. Fram til 2003 var han både stats- og innenriksminister.

Fra 2008 var Bayoun Polisarios representant i Spania, og etter det representerte han SADR i Algerie.

13. januar 2020 ble Bayoun innsatt som statsminister i SADR etter å ha blitt utnevnt av president Brahim Gali. Han overtok etter Mohamed Luali Akeik.

## Referanser
Sykling under Sommer-EYOF 2022

**[[Sykling]]** under Sommer-EYOF 2022 arrangeres i Banská Bystrica i Slovakia fra 26. til 29. juli 2022.

## MEdaljevinnere

## Medaljetabell
Medaljetabell etter to øvelser:

## Referanser


## Eksterne lenker
* EYOF2022.com - Road Cycling
Hårklipper

En **hårklipper** er en spesiell type saks som brukes til å klippe hår, vanligvis på hodet til et menneske. Mange hårklippere er motoriserte, og kan da kalles for **hårklippemaskin**. De har vanligvis elektrisk motor, og får strøm via ledning eller batteri. Fra gammelt av finnes det også **manuelle hårklippere** uten motor.

## Vedlikehold og justering
Bladene er ofte laget av rustfritt stål. Bladene på en hårklipper må smøres ofte for at de skal gli lett. Det finnes også keramiske blader, men disse knekker lettere.

For å endre lengden på klippen kan man på de fleste hårklippere enten bytte ut eller justere lengden på kammen. Kammen er da ofte merket med lengden til klippen i millimeter. Disse kan starte på for eksempel 2-3 millimeter, og kan gå opp til 20-25 mm eller mer. Noen går opp til 35 mm.

For en veldig tett klipp kan man klippe uten kam, og hvor tett man da kan klippe avhenger av plasseringen til det bevegende bladet i henhold til det stasjonære bladet. På noen hårklippere kan dette justeres ned til et minimum, såkalt «zero gapping», slik at man nesten kommer ned på et resultat som ligner det man kan få fra en barbermaskin. Zero gapping øker imidlertid risikoen å kutte den som klippes, og kan være farlig hvis man ikke vet hva man holder på med.

## Sammenlignet med trimmere
Hårklippere og hårtrimmere (eller skjeggtrimmere) har mange likheter, og det kan noen ganger være vanskelig å skille de fra hverandre. Sammenlignet med en hårtrimmer er en hårklipper vanligvis større og kraftigere.

## Se også
* Barberkniv

## Referanser
Paul Aijirō Yamaguchi

**Paul Aijirō Yamaguchi** (japansk: パウロ 山口 愛次郎 , Pauro Yamaguchi Aijirō; født 14. juli 1894 i Urakami i Japan; død 24. september 1976) var en japansk katolsk  erkebiskop.

## Liv og virke
### Bakgrunn
Paul Yamaguchi ble født i kretsen Vest-Sonogi som senere er blitt del av byen Nagasaki. Han studerte ved Universitet i Urbino i Italia.

### Prest
Han ble presteviet den 24. desember 1923, og reiste året etter tilbake fra Italia til Japan. Der ble han prest ved Tainourakirken i Shin-Kamigotō på Gotōøyene. I 1926 ble han professor ved Det katolske universitet i Nagasaki. I 1930 ble han sogneprest ved Nakamachikirken i Nagasaki. 
### Apostolisk prefekt, så biskop
Pave Pius XI utnevnte ham den 9. november 1936 til apostolisk prefekt for Kagoshima og den 1. juli 1937 til biskop av Nagasaki. Den 7. november 1937 ble han bispeviet av erkebiskop Paolo Marella, som var apostolisk delegat i Japan, assistert av erkebiskopen av Tokyo, Jean-Baptiste-Alix Chambon M.E.P., og av erkebiskopen av Fukuoka, Albert Henri Charles Breton M.E.P.

I august 1943 ble biskop Yamaguchi sendt avsted av den japanske keiserlige marines sørvestflåtes sivilforvaltning til øya Flores i det okkuperte Nederlandsk India. Flores hadde en overveiende katolsk befolkning, og biskopen engasjerte seg for en mild opptreden overfor den lokale befolkning.

Etter Andre verdenskrigs avslutning kunne han vende tilbake til sin bispeby, den atombombeødelagte Nagasaki, og han ledet gjenoppbygningen av de ødelagte kirkene. I 1948 ble han utnevnt til medlem av *Nagasaki City Public Safety Commission*, som skulle overvåke reformeringen av politiforvaltningen.

### Erkebiskop
Da bispedømmet ble elevert til erkebispedømme, ble han Nagasakis første erkebiskop. 

Den 8. juni 1962 ledet han en messse for helligkåring av Nagasakimartyrene. 

Fra 1962 til 1965 deltok han på tre sesjoner av Andre Vatikankonsil. Den 19. desember 1968 ble han pensjonert.
## Litteratur
*
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916 
* Kardinal Paolo Marella (1895-1984) *1933 
* Kardinal *Paul Yashigoro Taguchi* (1894-1976) *1937

## Referanser


## Eksterne lenker
* Biografi på The Cardinals of the Holy Roman Church
Cat Ferguson

**Cat Ferguson** (født 27. april 2006 i Steeton) er en britisk syklist, som deltar i landevisritt og cyclocross. Hun sykler for Storey Racing.  

## Idrettskarriere
Ferguson ble britisk U16-mester i cyclocross i januar 2022. Hun deltok i sykling under Sommer-EYOF 2022 (European Youth Olympic Festival), og vant der temporittet i jenteklassen.

## Referanser


## Eksterne lenker
*  Profil hos Storey Racing 
*  Profil hos British Cycling
Paula Ostiz Taco

**Paula Jessica Ostiz Taco** (født 12. januar 2007 i Pamplona) er en spansk syklist, som deltar i landevisritt. 

## Idrettskarriere
Ostiz deltok i sykling under Sommer-EYOF 2022 (European Youth Olympic Festival), og fikk der sølv i temporittet i jenteklassen, bak britiske Cat Ferguson.

## Referanser


## Eksterne lenker
* 
*  Profil hos EYOF 2022
Anna Gaborska

**Anna Gaborska** (født 24. mars 2007 i Schwedt i Tyskland) er en polsk syklist som deltar i landevisritt. 

## Idrettskarriere
Gaborska deltok i sykling under Sommer-EYOF 2022 (European Youth Olympic Festival), og fikk der bronse i temporittet i jenteklassen, bak britiske Cat Ferguson og Paula Ostiz Taco fra Spania.

## Referanser


## Eksterne lenker
* 
*  Profil hos EYOF 2022
Sirkelpolering

**Sirkelpolering**, noen ganger kalt **rosepolering**, er en teknikk for å polere eller dreie et fint geometrisk mønster på metall, vanligvis for utseendet sin skyld. I nyere tid har sirkelpolering vært brukt på sluttstykker til skytevåpen, gjerne på mer eksklusive modeller.

## Referanser
Alice Pagliarini

**Alice Pagliarini** (født 1. mars 2006) er en italiensk friidrettsutøver som konkurrerer i sprintløp. Hun vant 100 meter under Sommer-EYOF 2022. 

## Idrettskarriere
Pagliarini kom på andreplass på 60 meter under det italienske U18-mesterskapet i friidrett innendørs i 2022. Under det italienske U18-mesterskapet utendørs kom hun på andreplass på 100 meter og 21.-plass i lengdehopp. Hun deltok i U18-EM i friidrett 2022 i Jerusalem, og kom der på femteplass på 100 meter, og hun fikk sølv på medleystafetten.

Hun deltok i friidrett under Sommer-EYOF 2022, og vant der 100 meter.

## Referanser


## Eksterne lenker
* 
* Profil hos EYOF 2022
Thaïs (italiensk film fra 1917)

***Thaïs*** er en italiensk stumfilm fra 1917, regissert av Anton Giulio Bragaglia.

## Handling
Den vakre slaviske grevinnen Vera Preobrajenska (fremstilt av Thaïs Galitzy) er en forfører av gifte ektemenn, og hun fører dem snart til randen av ruiner.

Vera bestemmer seg for at hennes neste offer skal være grev San Remo, elskeren til hennes beste venninne: grevinnen Bianca Stagno-Bellincioni (fremstilt av Ileana Leonidoff) men Bianca, midt i en depresjon, faller av hesten sin og dør av skadene. Vera føler seg ansvarlig for alle problemene hun har forårsaket, og hun begår deretter selvmord.

## Referanser


## Eksterne lenker
*
Thais (amerikansk film fra 1917)

***Thais*** er en amerikansk stumfilm fra 1917, regissert av Hugo Ballin og Frank Hall Crane.

## Handling
Paphnutius, en velstående innbyggger fra Alexandria. Han blir overtalt av en kamerat til å først møte Thais, som han raskt forelsker seg. Men han blir tvunget til å drepe en rival i prosessen.

Hans egen samvittighet oppfordrer Paphnutius til å bli en kristen munk. Men han forlater snart klosteret igjen for å returnere til Alexandria i forsøk på å konvertere Thais også.

## Skuespillere
* Mary Garden som Thais
* Hamilton Revelle som Paphnutius
* Crauford Kent som Lollius
* Lionel Adams som Cynius
* Alice Chapin som leder ved klosteret
* Margaret Townsend som en nonne
* Charles Trowbridge som Nicias

## Referanser


## Eksterne lenker
*
William Paulson

**William Paulson** (født 1994) er en engelskfødt friidrettsutøver som konkurrerer i mellomdistanseløp for Canada. 

Han representerte Canada under VM i friidrett 2022 i Eugene, der han ble slått ut i semifinalen på 1500 meter.

## Referanser

## Eksterne lenker
* 
*
Boxgrovemennesket

**Boxgrovemennesket** er navnet på tre fossiler som er funnet i Boxgrove i Sussex, England. Fossilene er datert til omkring 500.000 år gamle, og antas å ha tilhørt *[[homo heidelbergensis]]*. Fossilene består av en del av et skinneben (tibia) og to tenner. Skinnebeinet er fra en voksen velbygd mann med en høyde på 177–182 cm, og tennene er trolig fra samme individ.

Dette er de eldste fossiler av arten *[[homo]]* som er funnet i Storbritannia.
Geiteryggen (Skien)

**Geiteryggen** er en moreneås som ligger i utkanten av Skien by, i Skien kommune, tidligere i Solum. 

Geiteryggen som begrep strakk seg opprinnelig som en skarp høyde mellom områdene Moflata og Brekka, men senere er begrepet utvidet til å gjelde større områder enn det opprinnelige. Etter istiden lå her igjen store mengder sand- og gruslag som dannet åsen, og som i dag har naturvitenskapelig verdi som israndslokalitet, men også som utfarts- og opplevelsesområde.

Geiteryggen har vært trafikalt bindepunkt mellom Fjære og Nordsjø i vest til havner og lasteplasser i øst. På midten av 1800-tallet ankom fra England til Skien et dampskip i hundrevis av deler. Disse ble fraktet over Geiteryggen og ned til Gåsodden ved Fjærekilden, hvor skipet (*Statsråd Stang*) ble satt sammen, og gjort klart til bruk på Nordsjø i 1851. Det var også planer om å forbinde Skien med seilasen på Fjærekilen og Nordsjø via en jernbaneforbindelse over Geiteryggen.

Siden den gang har de mange veiene fått navn: Geiteryggveien, navngitt i 1961, strekker seg fra Brekka i vest over ryggen for å ende i Bakkane i øst ved Geiteryggens fot. 

Foruten boliger og naturområder, finnes på Geiteryggen lufthavn, speedway- og øvingsbaner for bilister. Skyggestein grustak har avgitt betydelige masser i løpet av de siste 50-60 årene.

## Referanser
Det statlige historiske museet

**Det statlige historiske museet** (russisk: Государственный исторический музей) er et museum i Moskva. Det er det største nasjonalmuseet i Russland.

## Referanser


## Eksterne lenker

*
Australia under Samveldelekene 2022

**[[Australia]]** deltok under Samveldelekene 2022 fra 28. juli til 8. august 2022 i Birmingham, England. Det er 22. gangen Australia deltar under samveldelekene i det landet han konkurrerte ved samtlige leker siden de oppstod i 1930.

Eddie Ockenden og Rachael Grinham var landets flaggbærere under åpningen av lekene.

## Medaljevinnere (utvalg)

## Referanser
Sommamoen

**Sommamoen** er en furukledd mo på ei stor endemorene etter siste istid. Her gjorde isen åpenbart et stopp og la igjen en israndavsetning, fordi endemorenen endte i sjøkanten. Moen ligger som et et flatt høydedrag rett nord for Somma, ei sideelv til Ådalselva og opphavet til navnet på såvel Sommamoen som Somdalen, Somdalssetra, Somdalen grendehus, Somdalskollen og Somdalsåsen.

Langs vestsiden av moen renner Ådalselva. Tvers over moen i nord-nordvest–sør-sørøst retning går europavei 16, nordover mot Fagernes og Valdres, sørover mot Hallingby og Hønefoss. Nord på moen ligger fabrikkanlegget til Spiralux, som ble etablert i som *Bergsund og Nilsen* i 1956. Like sør for Spiralux er det avkjøring til Samsjøveien mot øst. Veien fører inn til Somdalsgårdene og boligbebyggelsen i Somdalen, og ender opp ved Samsjøen.

## Kulturminner
På brinken av Sommamoen, like nord for Somdalsgårdene og østover langs Samsjøveien, like etter avkjøringen fra europaveien, ligger det det flere små gravfelt fra jernalderen, som et slags bevis for områdets betydning opp gjennom århundrene.

Det største feltet ligger på sørsiden av Samsjøveien og består av ni rundhauger. Alle klart markerte og de fleste har tydelig fotgrøft. Gravfeltet ble påvist av Nils Sundhus Somdalen og har vært vernet siden 19. juni 1968. Det ble kontrollregistert i 2015. Bare noen meter foran de vestre haugene ligger det en annen sirkulær haug, men status og datering for denne lokaliteten er uavklart. Haugen måler imidlertid cirka 8 (øst–vest) x 10 m (nord–sør) og er cirka 1 m høy. Litt lenger øst langs Samsjøveien, like etter innkjøringen til Midtre Somdalen, ligger det et lite gravfelt med tre rundhauger, alle fra jernalderen og med samme vernedato som det større feltet. Enda et lite gravfelt ligger like bortenfor, rett sør for bebyggelsen i Samsjøveien 27 og 29, men disse haugene ble slettet med en feiltakelse i 1967. Begge var imidlertid datert til jernalderen. Like sør for det sletta gravfeltet og i Sølaveien ligger enda et lite gravfelt med to rundhauger fra jernalderen. Dette ble i sin tid påvist av Erik Gundhus og vernet samtidig med de andre feltene. Og like sør for dette ligger nok et lite gravfelt fra jernalderen i Sølaveien. Dette har tre hauger, hvorav to rundhauger og én rundhaug med steinsetning av rundkamp. På grunn av steinsetning kalles dette gravminnet «Kjemperingen». I dag er det 11 rundkampsteiner i ringen, men man antar at det har vært så mange som 15.

## Se også
* Somdalskollen
* Fjellbråtakollen

## Eksterne lenker
* 
* 
* 
* 
* 
*